ડૉ. મનમોહનસિંહ : રાજકીય અસ્થિરતાનાં કારણે દેશને આર્થિક મોરચે, વિકાસનાં ક્ષેત્રે ઘણું મોટું નુકસાન ભોગવવું પડ્યું છે. આર્થિક સુધારાની પ્રક્રિયા કોઈપણ અડચણ વગરની સતત હોવી જોઈએ. વિદેશોમાં આપણી પ્રતિષ્ઠાને અસર થઈ છે. આપણી વિશ્વસનીયતા ટકી રહે, વિદેશી મૂડી રોકાણ અને તેનાં લાભો ભારતને મળતા રહે, આર્થિક ઉદારીકરણનાં લાભો છેક ગરીબો સુધી સાચા અર્થમાં પહોંચી શકે તે માટે રાજકીય સ્થિરતા ખૂબ જ જરૂરી છે. હું માનું છું ત્યાં સુધી રાજકીય અસ્થિરતાને કારણે રાષ્ટ્રને ઘણું મોટું નુકસાન થયું છે. જો આ અસ્થિરતા ચાલુ રહી તો આપણા આર્થિક પ્રશ્નો વધતા જ જશે.